CELEX: C2007/235/17
Language: ro
Date: 2007-10-06 00:00:00
Title: Cauza C-349/07: Cerere având ca obiect pronunțarea unei hotărâri preliminare introdusă de Supremo Tribunal Administrativo (Portugalia) la 27 iulie 2007 — Sopropé — Organizações de Calçado, Lda/Fazenda Pública

6.10.2007   
            
            
               RO
            
            
               Jurnalul Oficial al Uniunii Europene
            
            
               C 235/10
            
         Cerere având ca obiect pronunțarea unei hotărâri preliminare introdusă de Supremo Tribunal Administrativo (Portugalia) la 27 iulie 2007 — Sopropé — Organizações de Calçado, Lda/Fazenda Pública
   (Cauza C-349/07)
   (2007/C 235/17)
   Limba de procedură: portugheza
   Instanța de trimitere
   Supremo Tribunal Administrativo
   Părțile din acțiunea principală
   
      Reclamantă: Sopropé — Organizações de Calçado, Lda
   
      Pârâtă: Fazenda Pública
   Întrebările preliminare
   
               1)
            
            
               Este conform cu principiul dreptului la apărare termenul de 8 (opt) până la 15 (cincisprezece) zile prevăzut de articolul 60 alineatul 6 din Lei Geral Tributária (Legea fiscală generală) și de articolul 60 alineatul 2 din Regime Complementar do Procedimento de Inspecção Tributária (Regimul complementar privind procedura de inspecție fiscală), aprobat prin Decretul-lege nr. 413/98 din 31 decembrie 1998, pentru exercitarea de către contribuabil, pe cale orală sau în scris, a dreptului de a fi ascultat?
            
         
               2)
            
            
               Poate fi considerat drept un termen rezonabil pentru exercitarea de către importator a dreptului său la apărare un termen de 13 (treisprezece) zile, calculat de la notificarea efectuată de autoritatea vamală către un importator comunitar (în speță o mică întreprindere portugheză de comercializare de încălțăminte) în vederea exercitării dreptului său de a fi ascultat în prealabil în 8 (opt) zile și până la data notificării pentru plata în 10 (zece) zile a drepturilor de import aferente a 52 de operațiuni de import de încălțăminte din Extremul Orient sub incidența regimului SPG (Sistem de Preferințe Generalizate), efectuate în doi ani și jumătate (între 2000 jumătatea anului 2002)?